Diari Oficial de la Generalitat Valenciana


Sumari del DOGV 6482, del 17-03-2011 (2011/2730)

Notificació de la sentència dictada en el judici verbal número 1703/2009.
-------------------------------------------------------------------------

### Dades del document

Número de DOGV
:   6482

Data del DOGV
:   17-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2730


Organisme emissor
:   Jutjat de Primera Instància i Instrucció Número 1 de Nules

Tipus de document
:   Edicte

Notificació de la sentència dictada en el judici verbal número 1703/2009. [2011/2730]  
Judici verbal 001703/2009  
De: Exclusivas Esteller, SL.  
Procurador: Leopoldo Segarra Peñarroja.  
Contra: Juan Carlos Sandoval Sáez.  
Procurador/a: -  
En aquest procediment de judici verbal 1703/2009, seguit a instàncies d'Exclusivas Esteller, SL, contra Juan Carlos Sandoval Sáez, s'ha dictat la sentència que, literalment, és com segueix:  
«Sentència número 14/2011  
Nules, 3 de febrer de 2011  
Sonia Lleó Martín, jutgessa substituta del Jutjat de Primera Instància i Instrucció número 1 de Nules, he conegut aquestes actuacions de judici verbal per a reclamar una quantitat 1703/2009, promogudes pel procurador Leopoldo Segarra Peñarroja, en nom i representació de la mercantil Exclusivas Esteller, SL, i en defensa seua el lletrat Ignacio Colomina Bayón-Campomanes, contra Juan Carlos Sandoval Sáez, declarat en situació de rebel·lia processal atés que no va comparéixer a l'acte del judici malgrat estar citat de forma legal.  
Pronuncie aquesta resolució sobre la base del següent:  
/.../  
Dispositiva  
Estime de forma íntegra la demanda interposada pel procurador Leopoldo Segarra Peñarroja, en nom i representació de la mercantil Exclusivas Esteller, SL, contra Juan Carlos Sandoval Sáez, declarat en situació de rebel·lia processal, i condemne el demandat a pagar a l'actor la quantitat de 572,28 euros, més els interessos legals produïts per aquesta quantitat des de la data de la interposició de la demanda fins a fer-ne el pagament complet.  
Les costes causades en la tramitació d'aquest procediment aniran a càrrec de la part demandada.  
Notifiqueu aquesta sentència a les parts i feu-los saber que contra aquesta es pot interposar un recurs d'apel·lació, que, si pertoca, caldrà preparar davant d'aquest Jutjat dins dels cinc dies següents a aquell en què aquesta siga notificada.  
Porteu l'original al llibre de sentències.  
Aquesta és la meua sentència, de la qual expediu una testimoniança per a incorporar-la a les actuacions, que pronuncie, mane i firme. Sonia Lleó Martín, jutgessa del Jutjat de Primera Instància i Instrucció número 1 de Nules.  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, haurà de constituir un dipòsit de 50 euros, el qual se li tornarà només en el cas que el recurs siga estimat.  
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 3948 BN EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
En el cas que realitzeu l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Publicació. La sentència anterior ha sigut donada, llegida i publicada per la jutgessa que la va dictar en el dia de la seua data. En done fe».  
I atés que el demandat esmentat, Juan Carlos Sandoval Sáez, es troba en parador desconegut, expedisc aquest edicte a fi que valga de notificació de forma deguda.  
  
Nules, 3 de febrer de 2011.- La secretària judicial: Desamparados Bretón Martínez.